
REPUBLIKA  HRVATSKA
TRGOVAČKI SUD U ZAGREBU					 
Zagreb, Amruševa 2/II
			                                        85. St-784/17

U  I M E  R E P U B L I K E  H R V A T S K E

R J E Š E N J E
I
Z A K LJ U Č A K

Trgovački sud u Zagrebu, po sucu mr.sc. Ivani Koštarić Fegeš, u stečajnom postupku povodom prijedloga Financijske agencije, Zagreb, Ulica grada Vukovara 70, OIB: 85821130368, za otvaranje stečajnog postupka nad dužnikom GLAZBENA ŠKOLA VANJA KOS, Zagreb, Avenija Dubrovnik 15, OIB: 57765220829, 2. siječnja 2018.,
					
r i j e š i o    j e

 	Obustavlja se stečajni postupak nad dužnikom GLAZBENA ŠKOLA VANJA KOS, Zagreb, Avenija Dubrovnik 15, OIB: 57765220829.

z a k lj u č a k

Neće se održati ročište radi rasprave o pretpostavkama za otvaranje stečajnog postupka određeno za 1. ožujka 2018. u 11,00 sati.

					Obrazloženje

Financijska agencija podnijela je prijedlog za otvaranje stečajnog postupka nad dužnikom GLAZBENA ŠKOLA VANJA KOS, Zagreb, Avenija Dubrovnik 15, OIB: 57765220829, na temelju odredbe čl. 110. st. 1. Stečajnog zakona (“Narodne novine” broj 71/15, dalje: SZ).
Rješenjem i zaključkom ovoga suda od 21. travnja 2017. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom, dok je 16. svibnja 2017. održano ročište radi očitovanja o prijedlogu za otvaranje stečajnog postupka, a ročište radi rasprave o pretpostavkama za otvaranje stečajnog postupka određeno je za 1. ožujka 2018.
Financijska agencija je uz podnesak od 21. prosinca 2017. (list 42. spisa) dostavila potvrdu o neizvršenim osnovama za plaćanje za dužnika (list 43. spisa). Uvidom u navedenu Potvrdu utvrđeno je kako je na dan 20. prosinca 2017. dužnik u očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 19 dana. Dakle, u konkretnom slučaju dužnik u očevidniku o redoslijedu plaćanja ima evidentirane neizvršene osnove za plaćanje u razdoblju kraćem od 60 dana. Posljedično, sud je utvrdio kako u odnosu na dužnika nije ostvaren stečajni razlog nesposobnosti za plaćanje iz čl. 6. SZ-a. 
Uzevši u obzir navedeno, na temelju odredbe čl. 128. st. 9. SZ-a, odlučeno je kao u izreci ovog rješenja.
	S obzirom na to da je ovaj stečajni postupak obustavljen (čl. 128. st. 9. SZ), to je odlučeno kao u izreci ovog zaključka.

U Zagrebu 2. siječnja 2018.

SUDAC
mr.sc. Ivana Koštarić Fegeš, v.r.


UPUTA O PRAVNOM LIJEKU
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana od dostave rješenja, a ulaže se putem ovog suda u 2 primjerka za sud i po 1 za svaku protivnu stranku.

Protiv zaključka nije dopušten pravni lijek (čl. 19. st. 7. SZ)


Za točnost otpravka - ovlašteni službenik
Katarina Drndelić

